ས་ནི་གཏེར་རྫས་དང༌།སྐྱེ་ལྡན་གྱི་དངོས་པོ།ཆུ་དང་རླུང༌།སྲོག་ཆགས་བཅས་པའི་ནང་བཞུ་སྟེ་གནས་པའི་སྐྱེ་མེད་ཚྭ་རིགས་མི་འདྲ་བ་ཁག་བཅས་ལས་གྲུབ་ཡོད།དེར་བརྟེན་ས་ལ་ཕྱི་གཟུགས་དང་རྫས་འགྱུར་གཉིས་ཀའི་ཁྱད་ཆོས་ལྡན་ཡོད།ཕྱི་གཟུགས་ཀྱི་ཁྱད་ཆོས་ཁོངས་རྩིང་ཞིབ་དང༌།སྒྲོམ་གཞི།ཁ་དོགཚགས་མིགབཞའ་འཛིན་ཚད།ས་འབུ་འདུས་ཚད་བཅས་ཐེ་ཞིང༌།རྫས་འགྱུར་གྱི་ཁྱད་ཆོས་ཁོངས་དཔེར་ན།སྐྱུར་དང་བུལ་ཏོག་གི་རང་བཞིན་ལྟ་བུ་ནི་ས་དེ་གའི་ཐོག་སྐྱེ་འཕེལ་བྱེད་པའི་རྩི་ཤིང་དང་འབྲེལ་བ་ཡོད།གནམ་གཤིས་དྲོ་གྲང་གིས་ཀྱང་སའི་སྐྱེ་དངོས་དང༌།ཕྱི་གཟུགས།རྫས་འགྱུར་བཅས་ཀྱི་གྲུབ་ཆར་ཤུགས་རྐྱེན་ཐེབས་སྲིད།བཞའ་ཚན་ཆེ་བའི་ས་ཁུལ་དུ་ཀར་བོན་སྐྱུར་ཅན་གྱི་དཀར་ཤམ་ལྟ་བུའི་བཞུ་རུང་རྨང་ཚྭ་བཞུ་བའི་རྐྱེན་གྱིས་ས་ཁུལ་དེ་ཚྭ་ཅན་ཆགས་ཀྱི་ཡོད།ཚྭ་ཅན་གྱི་ས་ཕལ་མོ་ཆེ་ནི་བུལ་ཚྭ་ཅན་རེད།